Diari Oficial de la Generalitat Valenciana


Sumari del DOGV 4289, del 10-07-2002 (2002/7027)

Notificació al senyor Bernd Fritz Berkefeld.
--------------------------------------------

### Dades del document

Número de DOGV
:   4289

Data del DOGV
:   10-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7027


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Bernd Fritz Berkefeld. [2002/7027]
  
Ja que no s'ha pogut notificar en l'últim domicili conegut per esta administració la Resolució del director del Centre de Desenvolupament Marítim, amb data 2 d'abril de 2002, per la qual es requerix el Sr. Bernd Fritz Berkefeld perquè procedisca a traslladar l'embarcació Hermanos Nave fora del port de Xàbia, en el termini imporrogable de deu dies, amb l'advertiment que, en cas d'incompliment per part d'este, es procedirà a l'execució subsidiària per l'administració, i a costa de l'executat. D'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, es fa públic el text integre de la citada resolució perquè el present anunci servisca de notificació a l'interessat.
  
Vist l'informe del Servici d'Explotació i Conservació de Ports sobre l'assumpte de referència, en el qual s'indica:
  
?Amb data 20 de setembre de 2001 s'ha constatat l'abandó de l'embarcació Hermanos Nave (matrícula: 7a-6-59-93; tipus: motor; zona del port: posada en sec; estat: ruïnós amb deterioració i abandó).
  
Consta com titular de l'embarcació Bernd Fritz Berkefeld, c/ de Sant Miquel núm. 12, Teulada (Alacant).
  
Amb data 15 de novembre de 2000 es va rebre la valoració de l'embarcació realitzada per la Capitania Marítima d'Alacant, en la qual s'indicava que el valor residual de l'embarcació és de 10.000 pessetes (60,10 euros).
  
Les despeses endeutades pels servicis prestats a l'embarcació fins al dia de la data són d'una quantitat total de 482,53 euros, desglossats de la següent forma:
  
Retirada 115,03
  
Estada (09-02-00 a 18-12-00) 283,98
  
Estada (19-12-00 a 03-02) 83'52
  
El cost estimat dels treballs d'extracció i desballestament és d'una quantitat de 600,00 euros.
  
Atés que la imatge d'abandó i ruïna que oferix el vaixell afonat no és la més adequada per al port, amb una important càrrega turística, que l'embarcació en si és un perill per a la navegació i per a qualsevol usuari que s'hi acoste, ja que l'estat d'esta, i que l'import del deute que ha generat i que continua generant supera el valor residual de la mateixa...-
  
Atés que a mesura que disposa la Llei 60/1962, de 24 de desembre, de règim d'auxili, salvament, remolcs, troballes i extraccions marítimes, en l'article 25, ?l'extracció de coses afonades dins dels ports espanyols es regirà per la legislació de ports?.
  
Atés que l'article 107 de la Llei 27/1992, de 24 de novembre, de Ports de l'Estat i de la Marina Mercant, disposa que
  
?1. L'Autoritat Portuària, després de l'informe previ de la Capitania Marítima, quan un vaixell presente perill d'afonament en el port, si, requerit el navilier o el consignatari perquè abandone el port o repare el vaixell, este no ho fa, podrà traslladar-lo o procedir al seu afonament, a costa d'aquell, on no perjudique l'activitat portuària, la navegació o la pesca. A este últim efecte, se sol·licitarà l'informe de l'administració pesquera, que s'entendrà positiu si no s'emet en el termini de quinze dies o en el qual es fixe per l'Autoritat Portuària, per raons d'urgència davant de l'amenaça d'afonament.
  
2. En els supòsits d'afonament de vaixells en les aigües d'un port, l'Autoritat Portuària assenyalarà als seus propietaris, naviliers, representants o a les companyies asseguradores on han de situar les seues restes o el vaixell una vegada tret, dins del termini que a l'efecte determine, així com les garanties o mesures de seguretat que s'han de prendre per a evitar un nou afonament.
  
Si incompliren les ordes o acords de l'Autoritat Portuària, esta podrà utilitzar per al rescat del vaixell afonat els mitjans d'execució forçosa prevists en l'ordenament jurídic, i queda obligat, en tot cas, el propietari o el navilier a sufragar les despeses ocasionades.
  
Si este no abona en el termini reglamentàriament establit les quantitats meritades pel rescat, l'Autoritat Portuària podrà procedir a l'alienació de les restes del vaixell, i deduirà de l'import obtingut les despeses ocasionades. Si no fora suficient, la diferència serà exigida per via de constrenyiment?.
  
Atés que l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú establix que serà procedent l'execució subsidiària quan es tracte d'actes que, per no ser personalíssims, puguen ser realitzats per un subjecte diferent de l'obligat, ?en este cas les administracions públiques realitzaran l'acte, per si o a través de les persones que determinen, a costa de l'obligat?.
  
Fent ús de les atribucions que concedix al director del Centre de Desenvolupament Marítim l'article 35 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
Resolc:
  
Requerir el Sr. Bernd Fritz Berkefeld perquè procedisca a traslladar l'embarcació Hermanos Nave fora del port de Xàbia, en el termini improrrogable de deu dies, amb l'advertiment que, en cas d'incompliment per part d'este, es procedirà a l'execució subsidiària per l'administració, i a costa de l'executat, d'acord amb el que establix el mateix article 107 de la Llei de Ports de l'Estat i de la Marina Mercant, i dels articles 95 a 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i seran a càrrec del propietari tant les despeses ocasionades per l'embarcació fins a la data (482,53 euros) com les generades per les operacions mencionades.
  
Contra esta resolució no es podrà interposar cap recurs ja que es tracta únicament d'un requeriment a qual es poden presentar al·legacions, sense perjuí del dret de l'administrat a utilitzar qualsevol que estime oportú?.